पल्टन के सभी लोग जब अपने-अपने कार्य में व्यस्त थे, बाबू गोकुलानन्द सीधे चल पड़े समरू के दारू की दुकान की ओर। लेकिन समरू पल्टन की खबर आने के बाद भी निश्चिंत बैठ बीड़ी फूंक रहा था। संयोगवश बीते दो दिन से उसके पास माल नहीं था। नए पुलिस साहब के रंग-ढंग देख कर कुछ अघटन होने की आशंका वह भी कर रहा था। ऐसे में वह कोई नया माल न बना कर पानी किस ओर बहता है, इसके इंतजार में चुपचाप बैठा था। और इसीलिए आज की इस चढ़ाई में उसके हैरान-परेशान होने का कोई कारण न था। महापात्र जी ने घर के आंगन में समरू को देखते ही दो-चार झापड़ लगाते हुए दारू कहां है पूछा।